לה סרפים

לה סרפים (בקוריאנית: 르세라핌, באנגלית: Le Sserafim, מבוטא במלעיל: לֵה סֵרַפִים) היא להקת בנות דרום קוריאנית שהוקמה על ידי סורס מיוזיק (חברת בת של ענקית המדיה HYBE) ב-2022. שם הלהקה במקור הוא שיכול אותיות של הביטוי ״חסר פחד״ באנגלית: ״I'm fearless״.<ref></ref> יש הטוענים כי המילה העברית "שרפים", שמופיעה בתנ"ך ככינוי של מלאכים, היוותה השראה לשם,<ref></ref> אם כי אין מקור לשמועה זו.

כיום יש בלהקה חמש חברות. הלהקה כללה במקור שש חברות: קים צ׳ואן, סאקורה, הו יונג׳ין, קאזוהה, הונוון צ׳ה וקים גאראם, אך קים גאראם עזבה עם סיום החוזה שלה ביולי 2022.<ref name=":0"></ref> ב-2 במאי 2022 הלהקה הוציאה את המיני-אלבום הראשון שלה, Fearless, שהצליח במכירות עם שיא מכירות של כ־150,000 עותקים ביום אחד, אם כי זכה לביקורות פושרות.<ref></ref><ref></ref>

== קדם - פעילות ==
שתיים מחברות הלהקה, סאקורה וצ׳אוון, היו חברות בלהקת הבנות Iz*One שהתפרקה ב-2021. לאחר שהשתתפו בתוכנית הריאליטי Produce 48 והגיעו לגמר, הן נבחרו להרכב הסופי של להקת הבנות Iz*One, שהתבססה על מתחרות בתוכנית. החברה השלישית, יונג׳ין, הגיעה למקום ה-26 בתחרות והודחה בפרק 11, אך בכל זאת צורפה ללהקה.<ref></ref>
חברות הלהקה, יוני 2022. משמאל לימין: קאזוהה, יונג׳ין, סאקורה, קים צ׳ואן והונוון צ׳ה 
קאזוהה הגיעה לאחר שלמדה בלט במקומות נחשבים באירופה: באקדמיה הלאומית לבלט בהולנד, באקדמיה הממלכתית לכוריאוגרפיה של מוסקבה, וב-Royal Ballet School בלונדון.<ref></ref> ההחלטה לעבור מתחום המחול לעולם הקיי-פופ גמלה בה לאחר שנחשפה ללהקת בלאקפינק. ״כשראיתי אותן על הבמה בפעם הראשונה, בכיתי״, אמרה בראיון.<ref></ref>

הפרסום של הבנות מתוכנית הריאליטי ומלהקת Iz*One, כמו גם העובדה שבאנג סי-היוק (מנכ״ל הייב ואחד המפיקים הבכירים בקוריאה. הפיק בין השאר את רוב האלבומים של BTS) יועד להפיק את האלבום<ref></ref>, גרמה לציפייה משמעותית לקראת האלבום הראשון של הלהקה - Fearless.

== 2022 - התחלת פעילות ==
ב-14 במרץ 2022 סורס מיוזיק הודיעה על להקה חדשה ועל שתי החברות הראשונות: סאקורה וקים צ׳ואן. בהמשך הודיעה על ארבעת החברות הנוספות: הו יונג׳ין, קאזוהה, הונוון צ׳ה וקים גאראם. ב-13 באפריל סורס מיוזיק הודיעה על מיני-אלבום שעתיד לצאת ב-2 במאי, תחת השם "Fearless". עוד לפני צאתו, המיני-אלבום נמכר בהזמנה המוקדמת בכ-380,000 עותקים. כשיצא לאור נמכרו כ-150,000 עותקים ביום אחד, וכ-175,000 עותקים בסך הכול.<ref></ref> שמונה ימים לאחר מכן הלהקה הופיעה בתוכנית "The Show" בערוץ (לשעבר SBS MTV).<ref></ref>

ב-17 באוקטובר הוציאה הלהקה את המיני-אלבום השני שלה "Antifragile", זאת עם חמש חברות, לאחר עזיבתה של קים גאראם. האלבום הגיע למקום ה-14 במצעד בילבורד 200.<ref></ref>

== עזיבתה של קים גאראם ==
בחודש מאי, לאחר שנחשף הטיזר שמודיע על חברותה בלהקה, הועלו מספר האשמות כלפי קים גאראם על כך שהתנהגה באלימות בעת שלמדה בבית הספר. בתגובה, הצהירה סורס מיוזיק כי קים הייתה קורבן של אלימות בבית הספר בעצמה, ואף הודיעו שינקטו בצעדים משפטיים כלפי אלו שהעלו את ההאשמות. בינתיים, הופץ באינטרנט תיעוד רשמי מישיבה של ועדת אלימות בבית הספר, שקבעה כי קים אחראית למעשה אלימות. לאחר מכן פרסם הנציג המשפטי של הקורבן הצהרה מפורטת שהמסמך אמיתי, וכי קים נמצאה אשמה על ידי הוועדה. בתגובה טענו בסורס מיוזיק כי קים לא נמצאה אשמה באלימות פיזית. עם זאת, הוועדה הייתה מסווגת לרמה 5, שזו הרמה שעוסקת באלימות ברמה הגבוהה ביותר, כך שהתגובה שלא הייתה מספקת.

ב-20 במאי סורס מיוזיק הודיעה כי קים תצא להפסקה מפעילותה בלהקה. ביולי הסתיים החוזה של קים ולא חודש, כך שהלהקה נשארה עם חמש חברות.<ref></ref><ref name=":0" />

== 2023 - היום: כניסה לשוק היפני, "Unforgiven" ==
לה סרפים, 2 ביוני 2022
ב-15 בינואר 2023 הלהקה נכנסה לשוק היפני באופן רשמי, כשהוציאה את הגרסה היפנית ל-Fearless.<ref></ref> ב-3 באפריל נחשף אלבום הבכורה של הלהקה- Unforgiven, שתוכנן להתפרסם ב-1 במאי.<ref></ref> ביוני חשפה הלהקה כי היא תצא לסיבוב ההופעות הראשון שלה- Flame Rises באוגוסט.<ref></ref> ב־12 באוקטובר הלהקה הודיעה על הסינגל הראשון שלה בשפה האנגלית "Perfect Night".

ב-27 באוקטובר, בשיתוף פעולה עם יצרנית משחקי הווידאו בליזארד, יצא המשחק "Overwatch 2" עם תוספות מיוחדות שכוללות מצב משחק מיוחד, ולפריטים דיגיטליים ייחודיים חדשים במשחק, בהשראת הלהקה.<ref></ref>

== ראו גם ==
* הגל הקוריאני
* קיי פופ הוט 100

== קישורים חיצוניים ==

== הערות שוליים ==

קטגוריה:קיי-פופ
קטגוריה:להקות בנות
קטגוריה:להקות בנות דרום קוריאניות
קטגוריה:להקות שהוקמו בשנת 2022